
Scenen forestiller: 

Et tarveligt møbleret, men hyggeligt Studerekammer 
— Kvistværelse. Maanen skinner ind gennem Vinduet paa 
en Boghylde og et Skrivebord. Videre falder Maaneskæret 
tværs over Gulvet hen imod en gammeldags Kakkelovn — 
gennem hvis aabne Dør-Spjæld man ser Ilden. 

Kvistvinduet aabnes raskt — og ind i Kammeret hopper 
Den lille Nisse, som løber hen langs Gulvets Maane- 
Stribe mod en gammel Lænestol foran Kakkelovnen — og 
nikker med sin røde Hue muntert ud imod Tilskuerne. 



Den lille Nisse 
Godaften! . . . Saa fuldtalligt Selskab tilvisse, 

som nogen Digter kan drømme sig! 
Bi nu lidt — lad mig bare rømme mig: 
Talen, som jeg havde tænkt mig at holde, 
den har jeg byttet om med en Rolle . . . 

I kender mig vel? Jeg er Husets Nisse! 



Id 

Jeg er nemlig virkelig til, maa I vide: 
jeg færdes ved Aften- og Nattetide, 
en Slags Politi og en Art Regissør, 

som har vidst at beholde sit gode Humør. 

Jeg kan taale Alt — og maa døje det Hele: 
med Katten maa Julegrøden jeg dele, 
maa se paa, at Andre ta'r Stegen af Gryden, 
maa smile ad Menneskets Rapsen og Snyden . . . 

og blir det for galt, saa drejer jeg Huen: 
Vips — gaar Forvandlingens Aand gennem 

Stuen I 

(Nogle Musik-Akkorder i Orkestret Nissen sætter sig i Læne- 
stolen — aabner Kakkelovns-Døren og strækker Fødderne i de 
lange graa Uldhoser ud mod Dden, hvis røde, varme Skær be- 
lyser den lille, vevre Skikkelse. Saa siger han) 

Der fødtes en Mand — det er hundred Aar siden; 
med ham slog jeg Følgeskab fra han var liden. 
Her sad vi ofte, vi to tilsammen; 
han grubled og grunded og saa' ind i Flammen, 
og jeg var usynlig — som „Aand" tilstede — 
og fulgte hans Tanker med levende Glæde. 

Han var meget forskellig fra alle de Ancjre, 

maatte meget besværlige Veje vandre; 

han kunde hverken regne eller handle, 

kendte kun lidt til at rapse og snyde 

— selv om han havde baade Fejl og Lyde — 

men han kendte den store Kunst: at forvandle! 

Han kunde se durk gennem alle Ting, 
og han havde den Evne, at kunne huske: 
saa kørte han alle de Godtfolk i Ring 
og lod Gadelygter og Hyldetræs-Buske 
og gamle Kommoder og Skabe snakke . . . 

Det var en Staahej og der blev et Paastyr 
mellem Planter og Stene og levende Dyr; 
og Folk — ja de lo ad den sære Fyr, 
med Kalvekryds under den slingrende Frakke; 
men mest var han ensom — og tidt var han trist, 
og da var det mig, som hjalp ham tilsidst. 

Jeg kaldte paa Feen — og Feen hun kom. 
Hun træder frem af de mørke Skove, 
som Børn kan se, naar de skal til at sove; 

hun er ikke gammel og ikke ung, 
hun smiler — og Sorgen blir aldrig for tung; 
hun har et Blik som den duggede Stjærne, 
en Røst som Klokkernes Klang i det Fjærne; 
hun er brun som Høst, hun er lys som Vaar, 
hun er klædt som Jorden det ganske Aar. 

Hun sagde: „Gaver jeg gav Dig som Faa, 
men de maa betales, kan Du forstaal 
Naar Barn og Voksen, naar Fattig og Rig 
ved Dig kan løfte en liden Flig 
af Syners og Gaaders brogede Slør — 
naar Du kan berede den Mødige Hvile 

og bringe den falmede Kind til at smile — 
da har Du faaet i Sæk og i Pose, 
vundet Dig Livets kronede Rose: 

men lykkelig bliver Du først, naar Du dør!" 

Det sagde hun til ham — og plukked en Blomst 
med Lilje-Fingrene hvide og bløde; 
han greb — da skinnede Blomsten som Blod . . . 

(slaar sig for Munden) 

Men jeg foregriber ikke det Møde; 

han husked det lige indtil han døde, 
og ofte sagde den snurrige Fyr: 
derom kunde digtes et Æventyr! — 

(trækker Fødderne til sig, (gnider sig smilende over Knaeeme — 

og ser ind i Dden) 

Vi var enige Venner i levende Live: 

mig lod han hekse — og jeg lod ham skrive. 

(rejser sig); 

Jeg tror, min Sandten, jeg gi'r mig i Lag 
med Kunsten paa denne hans Hædersdag. 

Altsaa; nu svinger Nissen med Huen: 
og vips — Forvandlingens Aand gennem Stuen! 

(Mnsik-Akkorder. Det bliver mørkt) 



Sceneskifte. 

Livets Landevej. 

I Forgrunden tilvenstre springer en Kilde od af en 
Jordvold. Ovenpaa den lille Høj staar en Vejviser — med 
to Arme, som kan drejes. Paa hver Arm læses: Vt^en til 
Maalet! 

I Forgrunden tiltiøjre kommer Vejen svingende od fra 
en Gruppe Træer. Her staar en simpel Træbænk. 

I Baggrunden stiger Vejen op ad en Bakke — og taber 
sig mod Horisonten. 

Det er Eftermiddag — Solen staar lavt. 

En ganske ung Mand kommer ind; han er klædt i 
en tarvelig Dragt, der øjensynlig er for stor til ham; Ransel 
paa Nakken, Stok i Haand. 

Han gaar over mod Kilden. 

Den ganske unge Mand 
Træt er min Fod — men lyst er mit Mod; 
jeg har vandret idag et forsvarligt Stykke. 
Langt er der frem og langt tilbage; 
her er en Kilde — dens Drik vil jeg smage . . . 

(lægger sig op imod Jordvolden) 

Aa^ hvem der dog kunde gøre sin Lykke! 

(Man hører Nogen le ovre bag Trægruppen ; han vender sig ærger- 
lig derhen imod) 

Ja, le kun! Alle har let ved Latter. 
Ingen har forstaaet mig — ingen mig fatter; 
vidste jeg selv kun, hvortil jeg dued! 

En Kvn^DB, med en lille Dreng ved Haanden, kommer ind 
ovre fra højre Side. De sætter sig paa Bænken. Kvinden har en 
stor Hætte-Kappe over sig. Drengen er klædt i Graat, med en 
graa Hue. 

Kvinden 
Du kommer vel nok frem ! Og hvis ikke, maa 
vi se at hjælpe Dig. 

Den unge Mand 



Hvem er I? 



Kvinden 
Jeg er i Mors Sted til denne lille Dreng her! 

Den unge Mand 
Hvem er den lille Dreng da? 

Kvinden 
Han er en stor Spilopmager! 

(Drengen tager sin Hue af og bukker leende) 

Den unge Mand 
Ak, da kan han næppe hjælpe mig! 

Kvinden 
Hvad „kan" Du? . . . 

Den unge Mand 
Naar jeg saadan ligger — og lukker Øjnene 
' saa kan jeg se de allersælsomste Ting I 

Kvinden 
Du mener vel, naar Du sover og drømmer? 

Den unge Mand 
Nej! lysvaagen kan jeg se bagom alle Ting 
og alle Mennesker. Undertiden bliver jeg be- 
drøvet derved — men ofte maa jeg le højt. 
De forekommer mig alle saa naragtige. 

Kvinden 

(smiler) 

Sig mig, min unge Ven: hvor har Du gaaet 
i Skole? 

Den unge Mand 

(med et Suk) 

Jeg har nok egenlig gaaet meget lidt i Skole. 

Kvinden 
Det kommer, min Ven — det kommer lidt 
efter lidt! 

Den unge Mand 
Jamen — ærlig talt, jeg er løbet min Vej! 

Kvinden 
Det er altid ét Skridt fremad til at lære noget t 

Den unge Mand 
Min Lærer sagde, at jeg duede ikke til noget- 
somhelst — ikke engang til at hugge Brænde 
og bære Vand! 

Kvinden 
Du ser mig ikke synderlig stærk ud . . • 

Den unge Mand 
Nej — og derfor mente jeg ogsaa, at jeg maaske 
kunde blive Digter! 

Kvinden 
Du fejler! For at være Digter, maa man være 
meget større og stærkere end alle de Andre. 

Den unge Mand 
Ak! — 

Den lille Dreng 
Det er farligt, saa han har det med at sukke ! 

Holger Drachmaim : Den fattige Drengs Æventyr. 2 

Kvinden 
Det er noget, som Digterne begynder med! 
Det gaar snart af dem, for der er ikke meget, 
som rimer sig paa Suk. 

Den unge Mand 

(hurtig) 

Jo — der er „Buk" og der er „Kluk" og der 
er „smuk" og der er . . . 

Den lille Dreng 

(falder ind) 

Pukl 

Den unge Mand 
Hvad er det? 

Den lille Dreng 
Det er mit Næstsøskendebarn I 

Den unge Mand 

aer) 

Har Du Næstsøskendebørn? . . 



'i 

Den lille Dreng 
En hel Familie — og vi skal hjælpe Dig 

allesammen. (løber over tU ham og kigger ham ind i Ansigtet) 

For jeg kan se paa Dig: Du har den rigtige 
Skælm i Øjetl 

Den unge Mand 

(mellem beskeden og smigret) 

Jeg tror det undertiden selv. 

Kvinden 
Man skal tro paa sig selv — saa er der altid 

Godtfolk, som vil hjælpe Enl (rejser sig, gaar over til 

ham) Jeg ser i dine Øjne. Der er mere end en 
Skælm deri. Der er den Visdom, som rummes 
bag et klogt Barns Pande. Og jeg føler paa dit 
Bryst. Der er et godt Menneskes varme Hjærte. 
Men mellem Panden og Hjærtet tumler sig al 
den Naragtighed, som Du ser bagom Tingene 
og Menneskene. Du er ikke bedre end dem — 
men Du er mere langsynet. Og naar dine Øjne 
engang lukkes til den store Søvn — og Du selv 
er i det store Lys — da vil alle Mennesker 

sige . . . (holder inde) 

2* 

Den unge Mand 

(rejser sig — ivrig) 

Jeg be'er Jer — sig mig — vil jeg komme 
til at gøre Lykke? 

Kvinden 

(fjærner sig) 

Det vil Du engang faa at vide. 

Den unge Mand 

(griber efter hendes Haand) 

Vil jeg blive udødelig? 

Kvinden 

(undviger ham og fjærner sig) 

Det har ingen godt af at vide — saa længe 
han lever 1 

Den unge Mand 

(griber Drengen ved Armen) 

Du Lille — kan Du ikke sige mig det? 

Den lille Dreng 
Jeg tør ikke for hende dér! 

Den unge Mand 

(tager i sin Lomme) 

Du skal faa en Otte-Skilling I 



Drengen 

(ryster leende paa Hovedet) 

Den unge Mand 
En hel Rigs-Ort skal Du faal Alt, hvad jeg 
ejer! — 

Drengen 
Jeg trænger ikke — men Du I 

Den unge Mand 
Hundrede røde Grise kan Du købe Dig — og 
en Pebber-Kone med et Mandel-Hjærte I . . . 



Drengen 
Køb hende til Dig selv — Du ser saa sulten 

ud! (løber) 

Den unge Mand 

(lægger sig atter ned ved sin Ransel — gemmer Pengene) 

Ak! Alle har mig til Bedste. Jeg troede, det 
var selve Æventyrets Fe! . . . 

Kvindens Stembie 

(fjæmt) 

Det er jeg ogsaa! ... Vi mødes igen! 

Drengen 

(kommer frem. Han har en rød Hue paa — og nikker 

opmuntrende) 

Vi skal nok tage os pænt af Dig! 

Den unge Mand 
Aa — nu kender jeg Dig. Bliv hos mig! 

Den lille Nisse 
Jeg er altid ved Haanden. Men først kommer 
Turen til de Andre! 

Den unge Mand 
De Andre? Hvem mener Du? . . • 

Alle dem« man møder paa sin Vej! 

De3« unge Mand 
Men — Vejen da? 

Nissen 

(er spmnget op dér, hvor Vejviseren staar — hjm peger) 

Hvad staar her skrevet? 

Den unge Mand 

(læser) 

„Vejea til Maalet!" — Jamen, saa skal jeg jo 
tilbage den Vej, hvorfra jeg kom? 

(gaar over mod højre Side) 

Nissen 

(ler og drejer Vejviserens Arm i modsat Retning) 

Læs nul • . • 

Den unge Mand 
Saa er det den Vej I . . . 

(begynder at gaa over til venstre) 

Nissen 

(drejer Armen i alle Retninger) 

Alle Veje fører til Maaletl aer og forsvinder) 

Den unge Mand 

(sætter sig nedslaaet) 

Det er min egen Skyld. Altid lod jeg Fanta- 
sien løbe af med mig. Var jeg blot bleven i 
Skolen — saa kunde jeg have endt som en lærd 
Mand — og var ikke Nar for enhver Spyttegøgl 

(gemmer Ansigtet i sine Hænder) 

Ovre fra højre Side kommer Den lærde Mand. Han holder en 
Bog tæt op til sine store Briller — fra hans Lomme strutter Bøger 
og Papirer frem — paa Ryggen har han en Botanisérkasse — under 
Armen et Sommerfugle-Næt. 

Den lærde Mand 

(gaar stedse læsende frem, indtil han snubler over Den unge Mand) 

Naa — hvad er nu deH 

Den unge Mand 
Det er et Menneske! 

Den lærde Mand 
Kan det Menneske tage Benene til sig? . . . 

Den unge Mand 
Skal jeg flytte helt ned i Grøften? 

Den lærde Mand 
Dér hvor Lærdommen skrider frem, dér viger 
alt andet I 

Den unge Mand 
Jeg kan se paa Jer, at I er en uhyre lærd 
Mand — det formelig strutter ud af Jerl Kan 
I ikke hjælpe ipig? 

Den lærde Mand 
Jeg giver aldrig ved Dørene — og allermindst 
paa Landevejen. 

Den unge Mand 
Jeg be*r ikke om Almisse. Jeg vilde bare saa 
gerne være Digter. 

Den lærde Mand 
Kan Du din Horats? Har Du studeret Ars 
poetica ? 

Den unge Mand 

(trækker paa det) 

Jeg kom ikke længer i Skolen end til mensa 
est rotunda. 

Den lærde Mand 

(haanlig) 

Du er ikke kommen ud over Sinke-Lektien 
— og Du snakker om Digtekunsten? 

Den unge Mand 

(med en liUe Skælm i Øjet) 

Hr. Professor! naar der staar at „Bordet er 
rundt", saa menes kanske dermed, at hele Ver- 
den, hele Naturen, er ligesom et rundt Bord at 
skue ... og at alle de rige Herligheder ligger 
dér foran os, naar Digteren siger: „Bord, daek 
digl" 

Den lærde Mand 

(betragter ham opmærksomt gennem Brillerne) 

Der er i dit Galimatias et Glimt af Vid, som 
maaske kunde røbe . . . 

(undersøger befølende hans Hoved) 

Den unge Mand 

(rødmende) 

Jeg er ganske vist kun et Fattigmands Barn 
— men jeg er renlig af mig — jeg har kæmmet 
mig imorges. 

Den lærde Mand 
Jeg vil blot frenologisk undersøge din Hjærne- 
skal . . . 

Den unge Mand 
Avl hold op! — 

Den lærde Mand 
Det er forgæves! . . . der er ingen Knude. 

Den unge Mand 
Bliver I saadan ved at trykke, saa skal der 
snart vise sig baade Buler og Knuder. 

Den lærde Mand 

(peger paa sin Bog) 

Se her — et af de 365 Bind, som jeg har 

skrevet „Om Betingelserne for den begyndende 
Trang til poetisk Tænkning i Pubertetsaarenel" 



Den unge Mand 
Ak I 

Den lærde Mand 
Jeg er bange for, at Du er uhjælpelig blottet 
for Anlæg . . . 

Den unge Mand 
Kunde det alligevel ikke tænkes, at jeg havde 
skjulte Anlæg? . . . 

Den lærde Mand 
For hvad? 

Den unge Mand 
For Poesien? — 



Den lærde Mand 
Hvad er Poesi? — 

Den unge Mand 
Jeg véd det ikke. Men jeg føler i mig en Ver- 
den stf Syner, Billeder, Idéer . . . 



Den lærde Mand 
Idéer! aha! . . . (viser pim tit Næt) Hvad er 
dette, tror Du? 



Den unge Mand 
Det er vel en Flue-Smække — til at fange 
Sommerfugle med! 



Den lærde Mand 
Du kan selv være en Sommerfugl! Det er et 
Næt, hvori man fanger Idéer, (kaster ud f Luften) 

Ser Du — nu fangede jeg én! (asbner sin BoUmisér- 

kasse) Jeg gemmer den heri — jeg bringer den 
hjem — stikker den paa en Knappenaal — 
bringer den under Mikroskopet ... og saa 
reducerer jeg den maaske til en Tankestreg! 

Den unge Mand 

(tager sig til Hovedet) 

Det var en besværlig Vej, for at finde en 
Tankestreg ! 

Den lærde Mand 

(haanlig) 

Ungdommen mener naturligvis at kunne 
springe alle Mellemled over . . . 

Den unge Mand 

(med et Udbrud) 

Jeg vil springe — ud i den vide Verden, med 
aabent Sind og Hjærtel Lad de lærde Folk 
rynke paa Næsen — lad Livets Torne rive mig 
— jeg skal dog plukke Kunstens dejlige Rose! 

Den lærde Mand 

(med dyb Foragt) 

Du kan blive Markeds-Gøgler — med de Me- 
ninger I (gaar ud — læsende) 

Den unge Mand 
Markeds-Gøgler? . . . 

En Trap omvandrende Kunstnbre kommer fn. højre: Bajads, 
hans Kone, halvvoksne Datter og Sønner — bærende deres Red- 
skaber. Bajads en stor Tromme, Pigen Tamburin, Sønnerne Kla- 
rinet og Flirte, Konen TriangeL 



Den unge Mand 
HoIla» hvor skal I hen? 

Bajads 
Til nærmeste By. 

Den unge Mand 
Hvor kommer I fra? 

Bajads 
Fra nærmeste By. 

Den unge Mand 
I er maaske Markeds-Gøglere? . . . 

Bajads 

(med et Slag paa Trommen) 

Vi er Kunstnerel 

Den unge Mand 
Undskyld — kunde I ikke have Brug for 
mig? Jeg føler mig kaldet til Kunsten. 

Bajads 

(maaler ham) 

Kan Du gaa paa Hænderne? 

Den unge Mand 

(beskeden) 

Jeg tror, jeg har det mere i Benene! 

Bajads 
De er lange nok. Kan Du danse? 

Den unge Mand 

(ivrig) 

Ja — jeg tror nok at jeg kan danse I 

Bajads 
Lad sel . . . 

(Han slaar paa Tromme — de Andre trakterer deres Instru- 
menter. Den unge Mand danser, med kejtede Spring og Fagter. 
Gøglerne ler) 

Bajads 
Du kan faa Engagement som Bjørn — med 
Ring i Næsen! 

Den unge Mand 

(til Pigebarnet) 

Du lille Pige — som er saa smuk — kan Du 
nænne at le ad mig? 

Pigen 
Klodsmajor I 

Den unge Mand 
Dine Øjne skinner med saadan mørk og syd- 
landsk Glans — Du er vistnok en røvet Prin- 
sesse I . . . 

Bajads 

(truende) 

Sigter han os for Tyveri? — 

Pigen 
Stakkel I han er ikke ved sine fulde Fem! 

Holger Drachmann : Den fiittige Dren^ Æventyr. 3 

Den unge Mand 

Vent paa mig, til jeg bliver en berømt Kunst- 
ner — og jeg skal komme og hente Dig i en 
Stadskareth I 

Pigen 

(peger smilende ud tilhøjre) 

Dér kommer fornemt Selskab i Kareth bag- 
efter OSl — (Alle Gøglerne drager leende videre) 

Ind fra højre Side kommer en fornem Herre med sin smukke 
UNGE Datter, fulgt af Tjenere. Solnedgangsskær over Scenen. 

Den fornemme Herre 

(til Tjenerne) 

Lad Hestene puste lidt, førend de skal op ad 
den stejle Bakkel (tu datteren) Kom, Arabella! 
Yi vil gaa et Par Skridt tilfods, inden Solen 
synker 1 

Den unge Mand 

(som staar i ærbødig Beundring) 

Arabella I hvilket Navn — hvilken Skønhed!... 

(nærmer sig dybt bukkende) 

Den fornemme Herre 
Hvad vil han? — 

Den unge Mand 
Blot udtrykke min Beundring 1 

(stiller sig foran dem, deklamerer) 

Jeg staar som truffet af et Himlens Lyn: 
aldrig mit Øje skued saadant Syn — 
det er, som alle Aftenklokker ringer, 
som om de Bud fra lyse Verdner bringer, 
og som mit Hjærte inddrak Melodien! 
Det er, som alle Blomster aabned sig 
før Nattens Frembrud og forsikred mig, 
at her staar jeg for selve Poesienl 

(kaster sig paa Knæ — slaar ud med Armen) 

Her ligger jeg i Landevejens Støv, 

men faldt paa mig et Smil fra disse Blikke, 

da skal min Sejers-Bane her begynde I 

Thi op mod Poesien vil jeg bæres 

som Fyrsters Ligemand ved Naadens Trone; 

i Glans og Højhed maa en Digter ære«, 

dér slaar han Rod, dér breder sig ban« Krone 

blandt Landevejens Støv og Skærver ikke! 

Den fornemme Mand 

(vender sig ærgerlig) 

Paatrængende 1 — 

Den unge Frøken 

(bønlig) 

Papa! det lød saa kønt! . . . 

Den fornemme Mand 
Daarekistesnakl . . . (gaar) 

Den unge Frøken lader sin lille hæklede Pung falde i en af 
Tjenernes Haand — og peger paa den unge Mand med et venligt 
medlidende Blik. Saa gaar hun ud efter Faderen. 

Den unge Mand ligger paa Knæ, overvældet af Bevægelse, skju- 
lende Ansigtet i Hænderne. Tjeneren tømmer Pungen — lader 
en Mønt blive liggende — rækker den unge Mand Pungen. Tje- 
nerne ud, leende indbyrdes. Aftenskyggen begynder at falde. 

Den unge Mand 

(rejser sig) 

Almisse rækker de migl . . . (kaster Pungen) Rige 
og Fornemme — Herrer og Tjenere — lumpent 

Pak er de alle 1 (løfter Hænderne fortvivlet) Og huil 

— der saa' saa smuk og god udi Nej, der er 

ingen Poesi 1 Verden har kun de graa, trøstes- 
løse Aftenskygger — og blandt Vejens skarpe 
Skærver gaar min Gang, opad den lange, tunge 
Bakke — for at betle mig et Stykke Brød! 

(brister i Graad og gaar mod Baggrunden) 

Da staar dér mod den mørke Baggrund, i et gennemsigtigt 
Fletværk af tomede Grene, belyst af det sidste Solnedgangssluer, 
Kvinden fra før. Hendes lange Hætte-Kappe falder. Hun er i en 
Dragt af Jordens Farver: om Panden en Krans af Vaarens Blom- 
ster — Klædningen grøn og gul og rødbrun som Efteraarets Løv 
— nederst er Dragten støvgraa, slidt af Vejen, revet af Tome og 
Sten. Hun er hverken gammel eller ung — Øjnene skinner — 
Trækkene lyser af Højhed og Lune. 



Kvinden 
Hvor skal Du hen — hvor gaar din Fod? 
hvor er dit unge, lyse Mod? 

Foragt ikke Vejens de skarpe Skærver, 

det er blandt dem man din Manddom hværver; 
og søger din Genius Højden at naa*, 
begynd kun ved Grøftens støvede Straal 

Ja netop i Støvet, blandt Kisel og Grus . . . 
spids Øret omkap med den mindste Mus I 

Just dér, hvor Synet de Klogeste glipper, 
just dér skal Naturbarnet fæste sit Blik 
og fortælle, rammende paa en Prik, 
om gamle Galoscher og brugte Flipper! 

I Kunstens Rige gaar intet tilspilde, 

den mægtigste Flod har den ringeste Kilde; 

i Folke-Tro og i Barne-Drømme, 

i Menigmands Tale, i Thebords-Pjat, 

dér har Du et Væld, som Du aldrig kan 

tømme — 
dér har Du den brogede Æ ventyr-Skat 1 

Men trænger Du ind i det Vildnis af Skove, 
hvor Røvere lurer i Kløfternes Krat, 
hvor Maanen svøber ved Midie-Nat 

sit Flor over „Torneroses" Alkove — 
og klinger Vidunder-Hornets Tone, 
og løfter Du Kunstens duftende Krone, 
og har Du Prinsessen af Troldsøvnen løst — 

da har af dit rindende Blod Du øst! 

Den unge Mand 

(ftrækker Armene od) 

Jeg ofrer Alt — jeg lider Alt for Prinsessen! 

Kvinden 

(tvinger de tomede Grenes Fletraerk tilside og peger p«a en Bofe) 

Se her — hendes Rose! 

Den unge Mand 

(trænger frem — og standser smsnrtdlgt) 

O ve — hvor skarpe dens Tome! . . . 

Kvinden 

(med et SmU) 

Er Du ømtaalig? . . . 

Den unge Mand 
Prinsessen — Prinsessen! . • • 

Kvinden 
Ikke hende selv! Vaktes hun — da var Æ ven- 
tyret endt! 

Men ser Du Blomsten her, som bøjer sig over 

hendes Leje I (hun hæver en højstænglet Lilje ivejret) 

Den unge Mand 
Hvor berusende en Duft I — 



Kvinden 

Tilbage 1 ... Jo længer Du fjærner Dig, jo 
stærkere Duften 1 



Den unge Mand 
Hvad Navn har den Blomst? 



Kvinden 

Berømmelsens Lilje 1 — Kalken er tom, 
men ned over Stænglen, helt til dens Rod, 
dér perler dit rindende Hjærteblodl 

(Hun hæver Liljen højt — i oprakt, blottet Arm. Nu staar hun 
i det grønligt-hvide Maaneskær — og ned ad hendes Arm rinder 
der Blod. Musik-Akkorder i Orkestret) 

Den unge Mand 

(trænger frem — i Ekstase) 

Min er Blomsten — og min skal Prinsessen 
være! 

Kvinden 
Efter din Dødl 

(Synøt forsvinder) 

Den unge Mand 

(tumler forvirret og fortvivlet tilbage) 

O, Blændværk 1 .... Aldrig naa'r jeg frem 
til Hæder og Lykke 1 



Den lille Nisse 

(springer op fra Sufflørkassen — løber frem og tager den Pung op, 

som DEN UNGE BIand kastede) 

Hr. Konferensraadl De har tabt en lille Silke- 
pung. Der er en Lykkeskilling deri — et Guld- 
stykke — en Mønt, som gaar over den hele 
Verden 1 (rækker ham den) Hvad faar jeg i Findeløn? 

Den unge Mand 

(lægger sin Arm om hans Skulder) 

Vi deler som vi er Venner til. 

Nissen 
Hurra 1 Forvandling 1 . . . 

(Musik-Akkorder. Sceneskifte) 



Scenen fra Begyndelsen. 

Kvistværelset er smykket med Blomster og tændte Lys. 

Paa Skrivebordet — mellem to Kandelabrer — er stillet 
H. C. Andersens Byste, med Laurbærkrans. 

Døren i Baggrunden aabnes paa Klem — Nissen stikker 
sin lille røde Hue frem og nikker. 



Den lille Nisse 
Jo det er rigtigt nok . . . Alt er i Orden — 

og Alt paa sin rette Plads! (smutter ind og løber frem 

foran Bordet — knæler ned foran Bysten og rækker en Favnftdd 
Violer frem) 

Her har jeg plukket Aarets første Violer — 
de er allesammen til Dig, Du rare, store, gode 

Mand! (rejser sig) 

Nu kan Gratulanterne komme! — — 

(dæmpet Musik begynder) 

De er der allerede . . . 

Smaa og Store — store Stemmer og smaa 
Stemmer — hver synger med sit Næb ... og 
Nissen slaar Taktl 

(Han slaar Takt, idet han nærmer sig Døren, som han aabner 
helt — ud til en lang Gang, som er stærkt belyst .... man ser 
Børn med Kranse og Guirlander, og voksne Mænd og Kvinder 
med Blomster. Et stort Kor synger den første Strofe; dernæst 
reciterer Nissen de følgende Strofer (saa at Ordene tydeligt høres), 
hvorefter Koret slutter med Gentagelsen af sidste Strofe) 

Kor 

Mel.: Integer vitæ (»Evigt Naturen skænker sine Gaver") 

Livet i Bølger mod et Hisset ruller. 
Fremtidens Store staar paa Fortids Skulder, 
Strømmen, som mellem begge Verdner spænder, 
aldrig den ender. 

Nissen 

(reciterer) 

Tryllende vinker Farvers Leg i Voven, 
sagn-agtig suser Vinden gennem Skoven; 

hvad i Naturen vaager eller blunder: 
Alt er et Under 1 

Han, som nu slumrer længst i Dødens Have, 
ejed den Se-Kraft, som kan sprænge Grave, 
flytted et lidet Land, som Faa kun ændser, 
til Jordens Grænser. 

Lønnen, man siger, naaed han i Live; 
kan man for Alvor nok de Store give? 
Tusinder Foraars Flor fra Danmarks Slette 
Krans bør ham flette! 

Fattigste Kvinde bringer ham sin Taare, 
Fyrsternes Guld-Løv skjuler knap hans Baare, 
Børnene plukker, under Legens Danse 
Tusindfryds Kranse! 



Kor 

(gentager sidste Strofe) 

Obs uLtÆ. HasB 
Han blev ÆTcntyrefs Konse — &a de Sattigfto 



hans IGnde freder Verden i Kindieder af Aar! 



